stanford-oval/wikipedia huggingface dataset:
Hygieniaosaamistodistus
Hygieniapassin koe

Elintarvikevirasto Eviran testijärjestelmään kuuluu sähköinen kysymyspankki, jossa on yli 1 000 kysymystä elintarvikehygienian alueelta. Järjestelmä arpoo jokaista testiä varten 40 kysymystä.
Osaamistesti suoritetaan kirjallisesti, joko suomen tai ruotsin kielellä. Osaamistesti koostuu 40:stä oikein/väärin väittämästä. Läpäistäkseen testin, pisteitä on saatava vähintään 34/40. Vääristä vastauksista ei saa miinuspisteitä, joten kuudella väärällä vastauksella läpäisee vielä testin. Vastausaikaa on 45 minuuttia, ja testitilaisuudesta saa poistua 20 minuutin jälkeen testin alkamisesta. Osaamistesti suoritetaan osaamistestaajan valvonnassa itsenäisesti. Vastaukset tehdään lomakkeelle kuulakärkikynällä tai muulla sellaisella välineellä, joka takaa sen ettei tuloksia voi muuttaa jälkikäteen ja että lomakkeet voidaan arkistoida ohjeiden mukaan. Osaamistestaajan velvollisuus on varmistaa, että jokainen testin suorittaja saa mahdollisuuden rauhalliseen ja itsenäiseen vastaamiseen. Testiajan loputtua osaamistestaaja kerää testilomakkeet tarkastettavaksi ja arkistoitavaksi sekä käy läpi oikeat vastaukset.
Osaamistestaajilla on mahdollisuus järjestää niin sanottuja erityistilannetestejä myös muilla kuin suomen- tai ruotsinkielellä. Erityistilannetestejä varten osaamistestaajien on tehtävä Elintarviketurvallisuusvirastoon ilmoitus vähintään 7 päivää ennen aiottua testiajankohtaa. Tyypillisiä erityistilannetestejä ovat esimerkiksi englanninkieliset kirjalliset testit ja erikielille tulkatut testit. Erityistilannetestien järjestämistä varten osaamistestaajan on selvitettävä ilmoituksessaan kuinka hän huolehtii siitä, että testi suoritetaan ja arvioidaan Elintarviketurvallisuusviraston kriteerien mukaan. Tarkemmat ohjeet erityistilannetestien järjestämiseen saa kysymyspankista.
Osaamistestiin osallistuvalla on oikeus valittaa testaajan toimintaan, testitilanteeseen tai testin tarkastamiseen liittyvistä epäkohdista Elintarviketurvallisuusvirastoon. Valitus on toimitettava Elintarviketurvallisuusvirastoon 30 vuorokauden kuluessa testitilanteesta tai testituloksen saamisesta.
Aiheesta muualla

Hygieniaosaaminen – Ruokavirasto
Testin mallikysymykset (Arkistoitu – Internet Archive) (PDF)
Mallikortti (Arkistoitu – Internet Archive) (PDF)
Mallitodistus (Arkistoitu – Internet Archive) (PDF)
Hygieniaosaaminen selkokielellä (Arkistoitu – Internet Archive)
Kalle Österlund

Kalle Österlund tutkii nuorta potilasta, omaa poikaansa Heikkiä, TV-kotilääkäri-ohjelmassa noin vuonna 1960. Oikealla Niilo Hallman.
Kalle Österlund (s. 21. lokakuuta 1921 Turku – 23. helmikuuta 2007 Helsinki) oli suomalainen lastenlääkäri. Hän oli julkisuudessa television alkuaikojen ohjelmassa TV-kotilääkäri, jota tehtiin yli 30 vuotta.
Österlund oli koulutukseltaan lääketieteen ja kirurgian tohtori sekä lastentautien ja vastasyntyneiden erikoislääkäri. Hän toimi lastenlääkärinä Helsingin yleisessä sairaalassa 1955–1958 sekä vuodesta 1963 Helsingin yliopistollisen keskussairaalan Naistenklinikalla.
Österlund kuoli 85-vuotiaana. Hänen hautansa on Hietaniemen hautausmaan uurnalehdossa.
Palkintoja ja tunnustuksia

Vuonna 1981 Österlundille myönnettiin Valtion tiedonjulkistamispalkinto toiminnasta lääketieteen popularisoijana, ja vuonna 1984 hän sai Duodecim-seuran ensimmäisen Tiedottajapalkinnon. Österlund sai professorin arvon 1988.
Österlundin puoliso oli Liisa Österlund.
Teoksia

Comparative investigation of the concentration of certain electrolytes in maternal and cord blood, diss. (1955)
Vauva ja sen hoito (1969), 9. painos 1981
Leikki-ikäinen lapsi (1973), 2. painos 1980
Sairas lapsi (1979)
Lääketieteen ovet (1985)
Keskonen ja sairas vastasyntynyt (1987)
Opettajan sininen ongelmalapsi ja opettaja, päätoimittaja (1987)
Lasten kotilääkäri (1988)
Vauvakirja (1988)
Suomen perinatologinen seura 1975–1995 (1995)
Lasten sairaanhoito, Riitta-Liisa Kantero, Hellevi Levo, Kalle Österlund (1996), 2. painos 1997
Matka maapallon ympäri (2002)
Kane Ferdinand

Kane Ferdinand (s. 7. lokakuuta 1992) on irlantilainen jalkapalloilija, joka on edustanut urallaan muun muassa Peterborough Unitedia Englannin mestaruussarjassa ja ykkösliigassa sekä neljää eri seuraa, Southend Unitedia, Northampton Townia, Cheltenham Townia ja Dagenham & Redbridgeä, Englannin kakkosliigassa. Hän on Les Ferdinandin sekä veljesten Anton ja Rio Ferdinandin serkku.
In Good Company

| In Good Company |
| --- | --- |

Ohjaaja:  Paul Weitz
Käsikirjoittaja:  Paul Weitz
Tuottaja:   Paul Weitz  Chris Weitz 
Säveltäjä:   Damien Rice  Stephen Trask 
Kuvaaja:  Remi Adefarasin
Leikkaaja:  Myron Kerstein
Pääosat:   Dennis Quaid  Scarlett Johansson  Topher Grace 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:  2004
Kesto:  113 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
In Good Company on Paul Weitzin ohjaama ja käsikirjoittama, vuonna 2004 valmistunut, elokuva, jonka pääosia näyttelevät Dennis Quaid, Scarlett Johansson ja Topher Grace.
Juoni

Keski-ikäinen urheilulehden ilmoituspäällikkö saa potkut, kun lehden uudet nurkanvaltaajaomistajat nimittävät hänen tilalleen intoa puhkuvan keltanokan. Tämä alkaa saneerata lehtitalon työväkeä ja kaiken lisäksi heilastella ilmoituspäällikön tyttären kanssa.
Näyttelijät

| 0 | 1 | 2 |
| --- | --- | --- |
|  Dennis Quaid  | … |  Dan Foreman   |
|  Scarlett Johansson  | … |  Alex Foreman   |
|  Topher Grace  | … |  Carter Duryea   |
|  Marg Helgenberger  | … |  Ann Foreman   |
|  Philip Baker Hall  | … |  Eugene Kalb   |
Arvioita

Turun Sanomien Päivi Valotien mukaan aikuisemmalle yleisölle ajatellussa elokuvassa on mukavaa se, että tarinan keskeisimmät toimijat eivät jää pelkiksi mustavalkoisiksi yhden ominaisuuden tyypeiksi. Kuitenkin aika lepsu ja lapsellisia vitsejä kierrättävä komedia pysähtyy hänestä pitkästyttäväksi ihmissuhdejaaritteluksi sen sijaan, että kasvaisi kriittiseksi kommentaariksi lyhytnäköisestä voitontavoittelusta ja maskuliinisuuden kriisistä. Lisäksi In Good Company kärsii Hollywood-elokuville tyypillisestä naiiviudesta: ”Vanhanaikaisen herttaisen – ja samalla herttaisen yhdentekevän – elokuvan taustalla kummittelee Frank Capran jokamiestarinoiden haamu, mutta hyvästä yrityksestä huolimatta lopputuloksesta puuttuu esikuviensa henki, eloisuus ja fiksuus.”
Dan Foreman (Dennis Quaid, vas.) ja Carter Duryea (Topher Grace).
István Hevesi

| Mitalit | Mitalit | Mitalit |  |
| --- | --- | --- | --- |
|  István Hevesi |  István Hevesi |  István Hevesi |  |
Maa:   Unkari
Miesten vesipallo
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | joukkuekilpailu |  |
|  Pronssia | Rooma 1960 | joukkuekilpailu |  |
István Hevesi (2. huhtikuuta 1931 Eger – 9. helmikuuta 2018) oli unkarilainen vesipalloilija. Hän oli mukana voittamassa lajissaan kultaa vuoden 1956 kesäolympialaisissa Melbournessa ja sai siinä lisäksi joukkueineen pronssia kesäolympialaisissa 1960 Roomassa.
Kalmankoura

| Kalmankoura> The Satan Bug |
| --- | --- |
 Elokuvan alkuperäinen juliste vuodelta 1965
Ohjaaja:  John Sturges
Käsikirjoittaja:  James Clavell Edvard Anhalt
Perustuu:  Ian Stuartin romaaniin
Tuottaja:  John Sturges
Säveltäjä:  Jerry Goldsmith
Kuvaaja:  Robert Surtees
Leikkaaja:  Ferris Webster
Erikoistehosteet:  Paul Pollard
Pääosat:  George Maharis Richard Basehart Anne Francis
Valmistustiedot
Valmistusmaa:  Yhdysvallat
Tuotantoyhtiö:  The Mirisch Corporation
Levittäjä:  United Artists
Ensi-ilta:  30. huhtikuuta 1965 (Suomessa)
Kesto:  114 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kalmankoura (engl. The Satan Bug) on vuonna 1965 valmistunut scifi-trilleri, joka perustuu Alistair MacLeanin salanimellä Ian Stuart kirjoittamaan samannimiseen romaaniin. Elokuvakäsikirjoituksesta vastasi myös kirjailijana tunnettu James Clavell (mm. Shōgun) ja ohjauksesta John Sturges, joka myös toimi elokuvan tuottajana.
Juoni

Biologisten aseiden laboratoriossa on tapahtunut onnettomuus. Ensimmäinen teoria tapahtuneesta on, että jokin taudinaiheuttaja on päässyt vahingossa vapaaksi ja tappanut useita tiedemiehiä. Suurempaa pelkoa aiheuttaa epäilys siitä, että paljon vaarallisempi, Kalmankouraksi nimetty taudinaiheuttaja, olisi varastettu. Jos Kalmankoura pääsisi vapaaksi, se voisi tappaa koko ihmiskunnan muutamassa viikossa tai kuukaudessa.
Rooleissa

| 0 | 1 | 2 |
| --- | --- | --- |
|  George Maharis  | … |  Lee Barrett   |
|  Richard Basehart  | … |  tri Gregor Hoffmann   |
|  Anne Francis  | … |  Ann Williams   |
|  Dana Andrews  | … |  kenraali Williams   |
|  John Larkin  | … |  tri Leonard Michaelson   |
|  Richard Bull  | … |  Eric Cavanaugh   |
|  John Anderson  | … |  agentti Reagan   |
Aiheesta muualla

Kalmankoura Internet Movie Databasessa (englanniksi)
Ilkka Alanko

| Ilkka Alanko |
| --- | --- |
 Alanko esiintymässä Neljän Ruusun kanssa Ilosaarirockissa heinäkuussa 2011
Henkilötiedot
Syntynyt: 21. marraskuuta 1969 (ikä 54) Joensuu
Ammatti:  laulaja, lauluntekijä, muusikko
Muusikko
Aktiivisena:  1982–
Tyylilajit:  suomirock, poprock, pop
Soittimet:  laulu, kitara, klarinetti, käyrätorvi, viulu
Yhtyeet:  Neljä Ruusua, Neljä Baritonia, Sössölandian Kultakurkut
Levy-yhtiöt:  EMI 
Aiheesta muualla
ilkkaalanko.com
  [ Muokkaa Wikidatassa ] [ ohje ]  
Ilkka Tapani Alanko (s. 21. marraskuuta 1969 Joensuu) on suomalainen laulaja, lauluntekijä ja muusikko, joka tunnetaan parhaiten joensuulaisen Neljä Ruusua -yhtyeen solistina. Vuonna 1982 perustettu yhtye on julkaissut uransa aikana 15 studioalbumia, ja yhtyeen levyjä on myyty yhteensä yli 400 000 kappaletta. Alanko julkaisi ensimmäisen sooloalbuminsa Elektra vuonna 2009. Toinen albumi Ruusuja julkaistiin vuotta myöhemmin. Alanko on vaikuttanut myös yhtyeissä Neljä Baritonia ja Sössölandian Kultakurkut. Vuonna 2010 Alangon johtama Joensuun kuoro voitti Kuorosota-musiikkiohjelman, vuonna 2013 Alanko nähtiin yhtenä Vain elämää -televisiosarjan artistina ja vuonna 2020 hän tuli toiselle sijalle Masked Singer Suomi -ohjelmassa Heinäseiväs-hahmona.
Taustaa

Ilkka Alanko syntyi 21. marraskuuta 1969 Joensuussa. Hänen isänsä Voitto Akilles Alanko oli agrologi ja pankinjohtaja sekä merkittävä paikallinen vaikuttaja Pohjois-Karjalassa. Alangon äiti, opetusneuvos Anna-Liisa Alanko oli kirjailija, lausuntataiteilija ja kulttuurivaikuttaja. Ilkka Alangolla on kolme sisarusta: Ismo, Petri ja Satu, jotka ovat kaikki muusikoita. Alanko aloitti nelivuotiaana viulunsoiton, jonka jälkeen hän siirtyi klarinettiin ja käyrätorveen. Alanko sai vapautuksen armeijasta.
Ura > Neljä Ruusua

Vuonna 1982 Alanko, Petteri ”Kode” Koistinen, Jari ”Lade” Laakkonen, Kari ”Kämy” Kämäräinen ja Matti Suomela perustivat yhtyeen Talouskukkaro. Suomela erosi yhtyeestä vuonna 1985, jolloin kokoonpanon nimeksi vaihtui Neljä Ruusua. Yhtyeen debyyttialbumi  julkaistiin vuonna 1987. Vuonna 1990 julkaistiin Neljän Ruusun kultaa myynyt läpimurtoalbumi Hyvää yötä Bangkok. Yhtyeen kaksi seuraavaa albumia Haloo ja Pop-uskonto myivät molemmat platinaa.
Neljä Ruusua tavoitteli 1990-luvun puolivälissä kansainvälistä uraa kahdella englanninkielisellä albumilla. Vuonna 1999 Neljä Ruusua palasi suomen kieleen kultaa myyneellä Uusi aalto -albumillaan. Vuonna 2007 yhtye ilmoitti jäävänsä määräämättömän pituiselle tauolle. Neljä Ruusua palasi yhteen vuoden 2011 Ilosaarirockin pääesiintyjänä. Yhtye on sittemmin julkaissut kolme uutta albumia.
Ura > Sooloura ja vierailut

Vuonna 1989 Alanko esitti kappaleen ”Sunnuntaina sataa aina” samannimisellä Tapio Rautavaara -tribuuttialbumilla. Vuonna 1997 Ilkka Alanko, Ismo Alanko, A. W. Yrjänä ja Kalle Ahola julkaisivat Neljä Baritonia -nimellä singlen ”Pop-musiikkia”, joka myi platinaa. Vuonna 2005 Ilkka Alanko vieraili ”Maksamme velkaa” -hyväntekeväisyyssinglellä, joka julkaistiin nimellä Artistit Auttavat Aasiaa–2005. Vuonna 2007 Alanko esitti Luokaton-yhtyeen kanssa kappaleen ”Kun ovet naulataan”, jolla protestoitiin Helsingin lähikoulujen lakkauttamista. Vuonna 2008 Alanko esitti kappaleen ”Ontuva Eriksson” albumilla Mestaria kunnioittaen – Tribuutti Tapio Rautavaaralle.
Vuonna 2009 julkaistiin Alangon ensimmäinen sooloalbumi Elektra, joka sijoittui parhaimmillaan Suomen virallisen albumilistan sijalle seitsemän. Swing-vaikutteinen Ruusuja-albumi julkaistiin vuonna 2010, ja se nousi albumilistan sijalle 19. Samana vuonna Alanko osallistui Kuorosota-musiikkiohjelmaan, jonka voitti hänen johtamansa Joensuun kuoro. Vuonna 2013 Alanko nähtiin Vain elämää -musiikkiohjelman toisella tuotantokaudella, jonka pohjalta julkaistiin kaksi kokoelmalevyä. Kauden artistit esiintyivät myös yhdessä Hartwall Areenalla järjestetyssä konsertissa joulukuussa 2013. Vuonna 2016 Alanko vieraili Radio Suomipopin 15-vuotisjuhlavuoden kunniaksi julkaistulla ”Suomipoppia”-kappaleella.
Vuonna 2024 Ilkka Alanko palasi soolouralle parin singlen voimin.
Yksityiselämä

Ilkka Alanko on ollut kasvissyöjä 1980-luvun lopusta asti. Hän juo myös kofeiinitonta kahvia ja polttaa nikotiinitonta vesipiipputupakkaa. Alanko tapasi pitkäaikaisen kumppaninsa Tessan Virossa vuonna 1993, ja he menivät naimisiin vuonna 2006. Heillä on kaksi lasta (s. 2005 ja 2008). Alanko asui perheineen Helsingin Töölössä, kunnes he vuonna 2002 muuttivat Nurmijärvelle ja vuonna 2014 Nupurin kartanoon. Vuonna 2011 Alanko avasi kolmantena osakkaana Tallinnaan baarin, joka myytiin vuotta myöhemmin. Alanko on pelannut koripalloa Hedelmäkori-seurassa.
Diskografia > Neljä Ruusua

Neljä Ruusua (1987)
Kasvukipuja (1987)
Hyvää päivää (1989)
Hyvää yötä Bangkok (1990)
Haloo (1992)
Pop-uskonto (1993)
Mood (1996)
Not for Sale (1997)
Uusi aalto (1999)
Valuva taivas (2001)
Karelia Express (2004)
Ensi-ilta (2006)
Katkera kuu (2012)
Euforia (2015)
Mustia ruusuja (2018)
1000X (2022)
Diskografia > Soolo

Elektra (2009)
Ruusuja (2010)
Aiheesta muualla

Ilkka Alanko AllMusic-sivustolla (englanniksi)
Ilkka Alangon esitystuotanto Suomen äänitearkistossa (1901–1999)
Ilkka Alangon sävellystuotanto Suomen äänitearkistossa (1901–1999)
Ilkka Alangon sanoitustuotanto Suomen äänitearkistossa (1901–1999)
Ilkka Alangon sovitustuotanto Suomen äänitearkistossa (1901–1999)
Neljä Ruusua
| --- | --- |
Studioalbumit::   Neljä Ruusua  Kasvukipuja  Hyvää päivää  Hyvää yötä Bangkok  Haloo  Pop-uskonto  Mood (4R)  Not for Sale (4R)  Uusi aalto  Valuva taivas  Karelia Express  Ensi-ilta  Katkera kuu  Euforia  Mustia ruusuja  1000X 
Kokoelmat::   Energiaa  Popmuseo  Poplaulajan vapaapäivä – 20 suurinta hittiä  40 
EP:t::   Mustia ruusuja – Osa I  Mustia ruusuja – Osa II 
Singlet::   ”Sulje oveni”  ”Itkupilli”  ”Vastaa!”  ”Joulun tähti”  ”Matkalla”  ”Sukellus”  ”Hyvää yötä”  ”Elämä”  ”06:00”  ”Juppihippipunkkari”  ”Pullaa”  ”Sun täytyy mennä”  ”Kuka näkee”  ”Poplaulajan vapaapäivä”  ”Idänprinsessa”  ”Meistä jokainen”  ”Energiaa”  ”Mood” (4R)  ”Loving the Alien” (4R)  ”Come Down” (4R)  ”Gravitation” (4R)  ”Sea of Love” (4R)  ”Varjo”  ”Hunningolla”  ”Luotsivene”  ”Olen niin pop”  ”Uusi aika”  ”Sun täytyy mennä (Remaster)”  ”Popmuseo”  ”Yön yksinäinen”  ”Missä vaan”  ”Valuva taivas”  ”Nuoli ja sydän”  ”Yhtyneet”  ”Popstars”  ”Elän vain kerran”  ”Öisellä rannalla”  ”Veri”  ”Soudat – huopaat”  ”Tahdon”  ”Ensi-ilta”  ”En voi”  ”Seitsemän päivää selvinpäin”  ”Katkera kuu”  ”Nuori ikäisekseen”  ”Toiset saa”  ”Sininen sunnuntai”  ”Ajelen”  ”Esirippu”  ”Saaronin lilja”  ”Sähkökitara”  ”Mustia ruusuja”  ”Älä luovuta (Noli cedere)”  ”Meidän maa”  ”Surutulitus”  ”Muuttolinnut”  ”Viimeinen valssi”  ”Seuraan sua”  ”Tähdelliset” 
Muuta::   Diskografia  Luettelo kappaleista 
Ilkka Alanko esiintymässä Neljän Ruusun kanssa Lappeenrannan Yöt -tapahtumassa heinäkuussa 2013
Iso Romlampi

| Iso Romlampi |
| --- | --- |
Valtiot:  Suomi 
Paikkakunta:  Espoo
Koordinaatit:  60°17′57″N, 24°30′54″E
Mittaustietoja
Pinnankorkeus:  81,5 m 
Rantaviiva:  0,5 km 
Pinta-ala:  0,011 km² 
 fiIso Romlampi 
Iso Romlampi on runsaan hehtaarin laajuinen metsäjärvi luoteisessa Espoossa. Virallisen kaupunginosajaon mukaan se sijaitsee Siikajärven kaupunginosassa. Iso Romlampi kuuluu Mankinjoen valuma-alueeseen, joka on osa Suomenlahden rannikkoalueen päävesistöä. Iso Romlammen ympäristössä on useita järviä ja lampia. Pohjoisessa sijaitsevat muun muassa Kolmikulmalampi, Mustalampi ja Valklampi. Etelässä sijaitsevat Vähä Romlampi ja Kolmuslampi; hieman kauempana etelässä on Siikajärvi. Idässä on Nuuksion Pitkäjärvi.
Varhaisin karttamaininta Iso Romlammesta on vuodelta 1803 muodossa Isoromlambi. Iso Romlampea ja Vähä Romlampea kutsutaan myös yhteisnimellä Romlammit. Nimi johtuu Romvuoreksi kutsutusta kallioalueesta. Romvuori eli Rombergen sijaitsee Nuuksion Pitkäjärven luoteisrannalla.
Isengard

| Isengard |
| --- | --- |


Tiedot
Toiminnassa:  1988–1995
Tyylilaji:  black metal, folk metal
Kotipaikka:  Norja
Laulukieli:  englanti, norja
Jäsenet:  Fenriz  
Levy-yhtiö:  Moonfog Productions  
Infobox OKNimi-testi OK: 
Isengard on norjalainen yhden miehen yhtye. Nimi Isengard on otettu J. R. R. Tolkienin Taru sormusten herrasta -kirjasta, ja se tarkoittaa Rautapihaa. Yhtyeen Thuringwethil-vampyyriä esittävä logo on muokattu Keski-Maa-roolipelin kuvituksesta. Yhtyeen ainoa jäsen, Fenriz, vaikuttaa myös muissa norjalaisissa kokoonpanoissa (muun muassa Darkthrone, Storm, Neptune Towers ja Dødheimsgard). Yhtyeen musiikkia on kuvattu "folk black metaliksi". Yhtye on julkaissut yhden albumin sekä yhden demokokoelman.
Isengardin kappale Neslepaks on mukana Moonfog Productionsin Crusade From The North -kokoelmalevyllä , joka julkaistiin vuonna 1996.
Diskografia > Albumit

Vinterskugge (1994,  Deaf Records) (Sisältää kaikki kolme demoa)
Høstmørke (1995,  Moonfog Productions)
Traditional Doom Cult (2016)
Vårjevndøgn (2020)
Diskografia > Demot

Spectres Over Gorgoroth (1989)
Horizons (1991)
Vandreren (1993)
Aiheesta muualla

Isengard Encyclopaedia Metallumissa (englanniksi)
Isepamisiini

| --- | --- |

Isepamisiini
Systemaattinen (IUPAC) nimi
(2S)-3-amino-N-[(1R,2S,3S,4R,5S)-5-amino-4-[(2R,3R,4S,5S,6R)-6-(aminometyyli)-3,4,5-trihydroksioksan-2-yyli]oksi-2-[(2R,3R,4R,5R)-3,5-dihydroksi-5-metyyli-4-(metyyliamino)oksan-2-yyli]oksi-3-hydroksisykloheksyyli]-2-hydroksipropanamidi
Tunnisteet
CAS-numero: 58152-03-7
ATC-koodi: J01GB11
PubChem CID: 3037209
DrugBank: DB13540
Kemialliset tiedot
Kaava: C22H43N5O12 
Moolimassa: 569,614
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: 3,5-6,3 %
Metabolia:  ?
Puoliintumisaika: 2-3 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: intravenoosi
Isepamisiini (C22H43N5O12) on aminoglykosideihin kuuluva orgaaninen yhdiste. Yhdistettä käytetään lääketieteessä antibioottina. Isepamiini kuuluu WHO:n erityisen tärkeiden antibioottien luetteloon.
Ominaisuudet ja käyttö

Isepamisiinin antibioottiset ominaisuudet perustuvat muiden aminoglykosidien tavoin bakteerien proteiinisynteesin estoon, koska se sitoutuu bakteerien ribosomin 30S-alayksikköön estäen sen toiminnan. Lääkeaine tehoaa erityisesti moniin gramnegatiivisiin bakteereihin, kuten enterobakteereihin ja grampositiivisista bakteereista stafylokokkeihin mukaan lukien eräät MRSA-kannat. Isepamisiini annostellaan ruiskeena suoneen. Isepamisiinia käytetään vakavien gramnegatiivisten bakteerien aiheuttamien infektioiden kuten verenmyrkytyksen, hengitystieinfektioiden, muutoin vaikeasti hoidettavien virtsatulehduksien sekä ihotulehduksien hoitoon.
Haittavaikutukset

Isepamisiinin haittavaikutukset ovat samankaltaisia amikasiinin ja muiden samankaltaisten aminoglykosidiantibioottien kanssa haittavaikutusten kanssa. Se voi aiheuttaa kuulohermon vaurioita ja olla myrkyllistä munuaisille. Haittavaikutukset saattavat kuitenkin olla muita aminoglykosideja harvinaisempia.
Valmistus

Isepamisiini on gentamisiini B:n puolisynteettinen johdannainen. Yhdistettä valmistetaan gentamisiini B:n ja N-[(S)-bentsyylioksikarbonyyliamino-2-hydrokksipropionyyli]meripihkaimidin välisellä reaktiolla. Muodostuvan tuotteen vedytys palladiumin toimiessa katalyyttinä.
Jälluntoftan piiri

| Jälluntoftan piiri |
| --- | --- |

 fiJälluntoftan piiri 
 57°03′25″N, 13°31′59″E 
Valtio:   Ruotsi
Maakunta:  Småland
Lääni:  Hallandin lääni
Kunta:  Hylten kunta
Piirikoodi:  105115
Väestö
Väkiluku (2022):  59 
Jälluntoftan piiri (ruots. Jälluntofta distrikt) sijaitsee Hylten kunnassa Ruotsissa. Sen väkiluku on 59  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Hylten kunnan piirit
Ilmari Neronen

Ilmari Neronen vuonna 1962.
Toivo Ilmari Neronen (5. elokuuta 1902 Mouhijärvi – 2. kesäkuuta 1978 Helsinki) oli suomalainen järjestövaikuttaja ja päätoimittaja.
Henkilöhistoria

Ilmari Nerosen vanhemmat olivat kasööri Oskar Neronen ja Hilma Amanda Poussa ja puoliso vuodesta 1933 Kaisa Elisabet Rikkonen. Neronen tuli ylioppilaaksi 1923 ja valmistui  maatalous- ja metsätieteiden kandidaatiksi 1928. Valmistuttuaan hän oli vuoden ajan Pohjois-Satakunnan maatalousopiston opettaja, sitten Pienviljelijäin keskusliiton järjestökonsulentti ja apulaissihteeri 1929–1942. Maaseudun Tulevaisuus -lehden palvelukseen hän siirtyi 1942, ensin toimittajaksi, vuodesta 1943 toimitussihteeriksi ja myöhemmin toimituspäälliköksi. Lehden päätoimittaja hän oli 1960–1969.
Teokset

Pienviljelys kannattavaksi, 1934
Jurassic Park: The Ride

| Jurassic Park: The Ride |
| --- | --- |

 Radan loppusyöksy.
Kesto:  5:30 s
Pituus:  580 m
Korkeus:  26 m
Sijainti:  Universal Studios Hollywood
Rakenne:  Vesivuoristorata
Valmistaja:  Vekoma
Käytössä:  21. kesäkuuta 1996 –  3. syyskuuta 2018
Kapasiteetti:  3000
Pituusrajoitus:  117
Jurassic Park: The Ride on Universal Studios Hollywoodissa sijaitseva vesivuoristorata, joka perustuu Steven Spielbergin elokuvaan Jurassic Park ja Michael Crichtonin samannimiseen romaaniin. Rata jo itse asiassa suunniteltiin ja rakennettiin silloin kun Jurassic Park oli vasta tuotantovaiheessa. Se avattiin 21. kesäkuuta 1996. Samanlaiset vesivuoristoradat on sen jälkeen rakennettu kahteen muuhun huvipuistoon: Islands of Adventureen ja Universal Studios Japaniin. Samantapainen laite nimeltään Jurassic Park Rapids Adventure avattiin Universal Studios Singaporeen vuonna 2010 ja avataan pian myös Universal Studios Dubailandiin.
Varoituskyltti sisäänkäynnin edessä. Vesilaite sisältää yhden pienen pudotuksen ja viimeisen 26 metrin syöksyn lopussa.
Sulkeminen ja uudelleen avaus

Universal Studios Hollywood ilmoitti 10. toukokuuta 2018, että Jurassic Park: The Ride suljetaan 3. syyskuuta 2018 yhdeksän kuukauden pituisen remontin takia, joka muuttaa vuoristoradan Jurassic World -teemaiseksi vesivuoristoradaksi. Uuden version ollaan kerrottu olevan valmis vuonna 2019, joka sisältää uudet animatronicit ja erikoistehosteet.
Kuvia

Sisäänkäynti Jurassic Parkiin, Universal Studios Hollywoodin ainoaan vesilaitteeseen.
Jurassic Park: The Ride Universal Studios Hollywoodissa kunnostustöiden ollessa käynnissä. Laguunin vesi ja kivet on poistettu.
Hadrosaur cove.
Laitteen huotoalue.
Kaksi ultrasaurusta joen molemmilla puolilla.